Előterjesztés Zalakaros Város Önkormányzat Képviselőtestülete 2024. március 21-i ülésére

Napirend címe: Templomtól az önkormányzatig húzódó járda megvilágítása – villamos terveztetésre beérkezett ajánlatok elbírálása

Előterjesztést készítette: Bognár Ottó Péter településüzemeltetési, hatósági és közbiztonsági referens 

Tisztelt Képviselőtestület!

[bookmark: _Hlk161047312]A Képviselőtestület 21/2024. (II.22.) határozatának megfelelően „Zalakaros, Termál út Templom és Hivatal közötti járdaszakaszának megvilágítás villamos terveinek elkészítése”  tárgyú Ajánlattételi Felhívás került kiküldésre 5 db villamosterv készítésére jogosult gazdasági szereplő részére. A meghatározott ajánlattételi határidő lejártáig, azaz 2024. március 8-én 11.00 óráig 4 db ajánlat került a pályázati felhívásnak megfelelően e-mail útján beküldésre.

A pályázat elbírálásához a bontási eljárás során a mellékelt Bontási jegyzőkönyvben foglaltak kerültek megállapításra és ismertetésre.

Határozati javaslat:

Zalakaros Város Önkormányzat Képviselőtestülete

1. [bookmark: _Hlk158817275][bookmark: _Hlk151972775]Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros, Termál út Templom és Hivatal közötti járdaszakaszának megvilágítás villamos terveinek elkészítése” tárgyú ajánlattételi eljárásban a Tempo-Vill 2000 Bt. (8800 Nagykanizsa, Kölcsey F. u. 8.), a BeMaK Tervező és Fővállalkozó Kft. (8900 Zalaegerszeg, Vizslaparki út 38-44.), a Rovitoll 2011 Kft. (8800 Nagykanizsa, Buda Ernő u. 19.) és a BLAN-KOL Mérnökiroda Kft. (8881 Sormás, Arany János u. 8.) által határidőn belül benyújtott ajánlatokat érvényesnek, az ajánlattételi eljárást eredményesnek nyilvánítja. 
2. Nyertes ajánlattevőként a Tempo-Vill 2000 Bt.-t (8800 Nagykanizsa, Kölcsey F. u. 8.) hirdeti ki 380.000,- Ft + 102.600,- Ft ÁFA, mindösszesen 482.600,- Ft összeggel. 
3. Felhatalmazza a Polgármestert a vállalkozói szerződés aláírására. 
4. A tervezői díj pénzügyi fedezetét bruttó 482.600, - Ft összegben Zalakaros Város Önkormányzat 2024. évi költségvetés Dologi kiadások terhére biztosítja.

[bookmark: _Hlk158817401]Határidő:            3. pont – 2024. március 27.
Felelős:               Novák Ferenc polgármester


Zalakaros 2024. március 11.


										Novák Ferenc 
								 		polgármester
